LĪGUMA PROJEKTS
1.pielikums
“Administratīvā līguma projekts” 

Olaines novada pašvaldības domes 
2026.gada 30.septembra sēdes lēmumam (9.prot., _.p.) 
ADMINISTRATĪVAIS LĪGUMS Nr. ___
[bookmark: _Hlk195618589]par detālplānojuma grozījumu nekustamajam īpašumam Sīlīši (kad.Nr. 8080 013 0014) zemes vienības ar kadastra apzīmējumu 8080 013 0014 un Mačmeiri (kad.Nr. 8080 013 0007) zemes vienības ar kadastra apzīmējumu 8080 013 0103 , Jaunolainē, Olaines pagastā, Olaines novadā, īstenošanas kārtību 
Olainē	                                  Datums ir pēdējā pievienotā droša elektroniskā paraksta laika zīmoga datums
Olaines novada pašvaldība, reģistrācijas Nr.90000024332, juridiskā adrese: Zemgales iela 33, Olaine, Olaines novads, LV-2114, tās izpilddirektora Ģirta Batraga personā, kurš rīkojas saskaņā ar Olaines novada pašvaldības nolikumu (turpmāk – Pašvaldība) no vienas puses, un
[bookmark: _Hlk178861148]SIA “CIRSMAS LV”, reģistrācijas Nr. LV43603074420, juridiskā adrese: Pasta iela 47, Jelgava, LV-3001, tā valdes locekļa Ņ M personā un J K (personas kods_, deklarētā adrese:_) (turpmāk – Detālplānojuma īstenotājs), no otras puses, abi kopā saukti “Puses”, vai katrs atsevišķi “Puse”,
saskaņā ar Valsts pārvaldes iekārtas likuma 80.panta pirmās daļas 2.punktu, Teritorijas attīstības plānošanas likuma 31.panta pirmo daļu un Olaines novada domes 2026.gada  30.septembra sēdes lēmumu “Par detālplānojuma grozījumu nekustamos īpašumos “Sīlīši” un “Mačmeiri” apstiprināšanu” (turpmāk – Domes lēmums),
noslēdz šāda satura administratīvo līgumu par nekustamā īpašuma Sīlīši zemes vienības ar kadastra apzīmējumu 8080 013 0014 un Mačmeiri zemes vienības ar kadastra apzīmējumu 8080 013 0103, Jaunolainē, Olaines pagastā, Olaines novadā, detālplānojuma grozījumu, (turpmāk – Detālplānojums), īstenošanas kārtību (turpmāk – Līgums):
LĪGUMA PRIEKŠMETS
Puses vienojas par Detālplānojuma, kas apstiprināts ar Domes lēmumu īstenošanas nosacījumiem un realizācijas termiņu, Detālplānojuma spēka zaudēšanas gadījumiem, par prasībām attiecībā uz Detālplānojuma teritorijas apbūves secību.
Detālplānojuma teritorija sastāv no nekustamā īpašuma Sīlīši (kad.Nr. 8080 013 0014) zemes vienības ar kadastra apzīmējumu 8080 013 0014 un Mačmeiri (kad.Nr. 8080 013 0007) zemes vienības ar kadastra apzīmējumu 8080 013 0103.
DETĀLPLĀNOJUMA ĪSTENOTĀJA SAISTĪBAS
Detālplānojuma īstenotājs apņemas:
nodrošināt Līgumā minēto saistību izpildi par Detālplānojuma īstenošanas nosacījumu izpildi, noteikta secībā un termiņā. 
apmaksāt visus ar Detālplānojuma īstenošanu saistītos izdevumus;
īstenot Detālplānojumu saskaņā ar Detālplānojuma īstenošanas nosacījumiem, Līguma nosacījumiem, atbilstoši būvniecību regulējošo normatīvo aktu prasībām, Pašvaldības saistošajiem noteikumiem, normatīvajiem aktiem, kas regulē vides aizsardzību, ugunsdrošību un zemes ierīcību;
nepasliktināt vides kvalitāti blakus teritorijās veicot Detālplānojuma teritorijā inženierbūvju un ēku apbūvi;
informēt Pašvaldību par kavējošiem vai traucējošiem faktoriem, kas var ietekmēt Detālplānojuma īstenošanu Līgumā noteiktajā apjomā un termiņā;
sniegt Pašvaldībai informāciju un paskaidrojumus par Līguma nosacījumu izpildē konstatētajiem trūkumiem un novērst tos Pašvaldības noteiktajā termiņā;
saņemt Pašvaldības lēmumu par adrešu un nekustamā īpašuma lietošanas mērķu piešķiršanu plānotajām zemes vienībām;
nodot ekspluatācijā Detālplānojuma ietvaros izbūvētās inženierbūves  normatīvajos aktos noteiktajā kārtībā un Detālplānojuma īstenošanas noteiktajā termiņā;
nodrošināt Detālplānojuma ietvaros izbūvēto inženierbūvju un infrastruktūras objektu apsaimniekošanu līdz to nodošanai Pašvaldībai;
par ielas pārņemšanu Pašvaldības īpašumā, slēgt ar Pašvaldību un Detālplānojuma īstenotāju atsevišķu vienošanos;
kopt un uzturēt Detālplānojuma teritoriju, ja zemes vienību apbūve netiek veikta;
informēt nākamos Detālplānojuma zemes vienību no Nr.1 līdz Nr.9 īpašniekus par Līguma esamību;
Detālplānojuma teritorijā nav atļauta tāda zemes, būvju, ēku  vai kādas to daļas izmantošana, kas rada būtisku piesārņojumu, t.i., neatbilst valsts vides aizsardzības un vides veselības iestāžu noteiktām vides kvalitātes un tiesību aktos noteiktajām prasībām.
	DETĀLPLĀNOJUMA ĪSTENOŠANAS NOSACĪJUMI 
Detālplānojuma īstenošanu uzsāk ar Līguma noslēgšanas brīdi (Pašvaldības elektroniskais paraksts, kas satur laika zīmogu), pirmo kārto īsteno ne vēlāk kā 5 gadu laikā un otro kāru īsteno ne vēlāk kā 15 gadu laikā no Līguma noslēgšanas dienas.
Detālplānojumu īstenot saskaņā ar Detālplānojuma teritorijas izmantošanas un apbūves nosacījumiem, grafisko daļu un paskaidrojuma rakstu.
Detālplānojuma īstenošanas secība:
pirmajā kārtā:
1.1.1.1. no nekustamā īpašuma Sīlīši, kad.Nr. 8080 013 0014 izdala Detālplānojuma zemes vienību Nr.10  (perspektīvā Sīlīšu iela), veic tai adresācijas, nekustamā īpašuma lietošanas mērķu noteikšanu, zemes vienības kadastrālo uzmērīšanu un reģistrēšanu Valsts zemes dienestā un Zemesgrāmatā;
1.1.1.2. Detālplānojuma īstenotāji dibina servitūta teritoriju Detālplānojuma plānotās zemes vienības Nr.5 teritorijā un plānotajā zemes vienībā Nr.10 par labu nekustamajam īpašumam Mačmeiri, (kad.Nr.8080 013 0007). Ceļa servitūta teritoriju dibināt slēdzot līgumu un reģistrējot Zemesgrāmatā;
1.1.1.3. Detālplānojuma zemes vienībā Nr.10 izstrādā un  iesniedz Olaines novada pašvaldības būvvaldei (turpmāk – Būvvalde) izskatīšanai un akceptēšanai, izmantojot būvniecības informācijas sistēmu (turpmāk – BIS), būvniecības ieceres dokumentāciju ielas un inženiertīklu izbūvei
1.1.1.4. nodod ekspluatācijā uz Detālplānojuma zemes vienības Nr.10, atbilstoši akceptētajai būvniecības ieceres dokumentācijai, izbūvēto ielu un inženiertīklu komunikācijas.
nākamajās kārtās (kārtas var apvienot):
1.1.1.5. veic nekustamajā īpašumā Sīlīši, kad. Nr. 8080 013 0014 Detālplānojuma teritorijas  zemes vienību sadali, adresācijas, nekustamā īpašuma lietošanas mērķu noteikšanu, zemes vienību kadastrālo uzmērīšanu un reģistrēšanu Valsts zemes dienestā un Zemesgrāmatā; 
1.1.1.6. uz Detālplānojuma teritorijas  zemes vienības Nr. 5  normatīvajos aktos noteiktā kārtībā izbūvēt piebrauktuvi uz nekustamo īpašumu Mačmeiri kad.Nr.8080 013 0007, zemes vienību ar kadastra apzīmējumu 8080 013 0103, to nodot ekspluatācijā;  
1.1.1.7. Apbūvi Detālplānojuma zemes vienībās no Nr. 1 līdz Nr.9 veic pēc Līguma 3.5.1.4. un 3.5.2.2.punkta izpildes.
Detālplānojums tiek uzskatīts par īstenotu pēc Līguma 3.3.punkta “Detālplānojuma īstenošanas secība” izpildes.
Pēc atsevišķas vienošanās starp Detāplānojuma īstenotājiem un Pašvaldību, nodod Pašvaldībai bez atlīdzības zemes vienību Nr.10 ielas sarkanajās līnijās ar ekspluatācijā pieņemtu ielu ar izbūvētu un ekspluatācijā pieņemtu asfalta segumu atbilstoši iepriekš akceptētai būvniecības ieceres dokumentācijai.
PAŠVALDĪBAS TIESĪBAS UN PIENĀKUMI
Pašvaldība apņemas:
sniegt Detālplānojuma īstenotājam Līguma izpildei nepieciešamo informāciju, kas ir Pašvaldības rīcībā;
savas kompetences ietvaros sniegt metodisko atbalstu Detālplānojuma īstenošanas gaitā;
nodrošina  Detālplānojuma īstenošanas uzraudzību  saskaņā ar normatīvajiem aktiem;
pieņemt lēmumus Detālplānojuma realizēšanai un Līguma izpildei.
noslēgt Administratīvā līguma pārjaunojumu ar personām, kuras iegūst Detālplānojuma teritoriju vai daļu īpašumā pārņemot Detālplānojuma īstenotāju saistības. 
Pašvaldībai ir tiesības:
pieprasīt no Detālplānojuma īstenotājiem informāciju un paskaidrojumus par konstatētajiem pārkāpumiem Līguma izpildē, ja tādi tiek konstatēti un uzdot tos novērst;
izskatīt jautājumu par Detālplānojuma atzīšanu par spēku zaudējušu, ja Detālplānojuma īstenotājs neievēro Detālplānojuma īstenošanas nosacījumus, kārtību un termiņus bez attaisnojoša iemesla.
Līguma grozīšanas un izbeigšanas kārtība
Līgumu var grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumus  noformē rakstveidā un tie kļūst par Līguma neatņemamu sastāvdaļu.
Pašvaldībai ir tiesības vienpusēji izbeigt Līgumu, ja Detālplānojuma īstenotājs neievēro Detālplānojuma nosacījumus, normatīvos aktus, kas ir saistīti ar Līguma izpildi. Pašvaldība nosūtot Detālplānojuma īstenotājam rakstisku brīdinājumu par konstatēto Līguma noteikumu pārkāpumu, nosaka saprātīgu termiņu to novēršanai. Gadījumā, ja  Detālplānojuma īstenotājs termiņā nav novērsis pārkāpumu, Līgums tiek uzskatīts par izbeigtu, neslēdzot atsevišķu vienošanos. Par Līguma izbeigšanu paziņo  Detālplānojuma īstenotājam, iesniedzot vienpusēju atkāpšanās paziņojumu, kurā noteikts termiņš, ar kuru Līgums tiek izbeigts.
Līgums zaudē spēku, ja Detālplānojumu  atceļ vai atzīst par spēku zaudējušu.
Nepārvarama vara
Puses  atbrīvo no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un ko nevarēja iepriekš ne paredzēt, ne novērst. Pie šādiem apstākļiem pieskaitāmi: stihiskas nelaimes, avārijas, epidēmijas, streiki, varas un pārvaldes institūciju rīcība, kā arī tādu normatīvo aktu pieņemšana un stāšanās spēkā, kas būtiski ierobežo un aizskar Pušu tiesības un ietekmē uzņemtās saistības.
Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā paziņo otrai Pusei. Ziņojumā norāda, kādā termiņā ir iespējama un paredzama Līgumā paredzēto  saistību izpilde, un pēc pieprasījuma šādam ziņojumam pievieno izziņu, kuru  izsniegusi kompetenta institūcija un, kura satur ārkārtējo apstākļu darbības apstiprinājumu un to raksturojumu.

NoSLĒguma noteikumi
Līgums ir spēkā no parakstīšanas brīža līdz Līguma saistību pilnīgai izpildei vai Līguma izbeigšanai.
Pusēm ir tiesības veikt nepieciešamās pārrunas, kā arī izpildīt citas saskaņotas darbības, saistībā ar Līguma izpildi. Līguma teksts var tikt mainīts un papildināts, Pusēm vienojoties un noformējot to rakstiski. Jebkura šāda rakstiska vienošanās kļūst par Līguma neatņemamu sastāvdaļu.
Strīdi, kas rodas Līguma neizpildes gadījumā, tiek risināti sarunu ceļā. Ja Puses nespēj vienoties savstarpējo sarunu ceļā, strīdus risina tiesā saskaņā ar normatīvajos aktos noteikto kārtību.
Detālplānojuma īstenotāja kontaktpersona Līguma izpildes laikā: SIA “Cirsmas LV” valdes loceklis, info@cirsmas.lv, tālr. 26991399.
Pašvaldības  kontaktpersona: Būvvlades speciāliste teritoriālplānojuma un zemes ierīcības jautājumos, e-pasts: tālr. 25155010.
Līgums ir izstrādāts un noformēts latviešu valodā elektroniska dokumenta veidā, uz piecām lappusēm, parakstīts ar drošu elektronisko parakstu un stājas spēkā pēdējā paraksta un laika zīmoga pievienošanas brīdī.

pušu juridiskās adreses un rekvizīti
	Pašvaldība: 
Olaines novada pašvaldība
Reģistrācijas Nr.: 90000024332
Adrese: Zemgales iela 33,	
Olaine, Olaines nov., LV-2114,
e-pasts: pasts@olaine.lv
Tālr. +371 25155010

___________________ 
/izpilddirektors Ģirts Batrags/
	Detālplānojuma īstenotājs:
SIA “Cirsmas LV”
PVN Reģ.Nr.LV43603074420 
Pasta iela 47, Jelgava, LV-3001,
e-pasts: info@cirsmas.lv
Telefona nr. +371 26991399

_______________________ 
/valdes loceklis Ņ M/


J K
personas kods _
_

_______________________ 
/J K/

